



	




Konkurso sąlygų aprašo

	2 priedas



KLAIPĖDOS „MEDEINĖS“ MOKYKLOS
[bookmark: _Hlk140664105]MOKINIŲ  MAITINIMO PASLAUGŲ SU PRISTATYMU 
TECHNINĖ SPECIFIKACIJA

I. BENDROJI DALIS
[bookmark: _Hlk139289824]
1. [bookmark: _Hlk140664224] Maitinimo paslaugų teikimo vieta: Klaipėdos „Medeinės“ mokykla (toliau – Mokykla),  Panevėžio g. 2, Klaipėda.
2. Preliminarus maitinamų mokinių skaičius – apie 170 mokinių. Maitinimo paslaugos planuojamos teikti apie 180 ugdymo dienų per vienus mokslo metus. Numatomas sutarties terminas – 24 mėnesiai. Faktiniai paslaugų kiekiai gali kisti priklausomai nuo mokinių skaičiaus, jų poreikio gauti maitinimą bei kitų objektyvių aplinkybių.
3.  Pirkimo objektas – mokinių maitinimo paslaugos su pagaminto maisto pristatymu - Klaipėdos „Medeinės“ mokyklai. Paslaugos apima maisto gaminimą, pristatymą, pritaikyto maitinimo organizavimą, bendrabutyje gyvenančių mokinių maitinimą, individualių mitybos poreikių užtikrinimą bei kitas šioje techninėje specifikacijoje numatytas paslaugas. 
4.  Maitinimo paslaugos teikėjas (toliau – Paslaugos teikėjas), visą paslaugų teikimo sutarties galiojimo laikotarpį, privalo turėti teisę vykdyti maisto tvarkymo veiklą, įskaitant pagaminto maisto gamybą ir tiekimą, po sutarties pasirašymo per 5 d. d., privalo pateikti tai pagrindžiančius dokumentus Lietuvos Respublikos teisės aktų nustatyta tvarka.
5. Paslaugos teikėjas maisto produktus ir žaliavas privalo įsigyti tik iš teisės aktų nustatyta tvarka veikiančių maisto produktų tiekėjų, kurie nėra įtraukti į Valstybinės maisto ir veterinarijos tarnybos viešai skelbiamą nepatikimų maisto produktų tiekėjų sąrašą.
6. [bookmark: _Hlk139289776]Paslaugos teikėjas, teikdamas maitinimo paslaugas Mokyklos mokiniams, privalo vadovautis šiais teisės aktais (pasikeitus minimiems teisės aktams taikomos aktualios tų teisės aktų redakcijos nuostatos):
6.1. Europos Parlamento ir Tarybos reglamentu (EB) Nr.852/2004 "Dėl maisto produktų higienos";
6.2. Lietuvos Respublikos maisto įstatymu 2000 m. balandžio 4 d. Nr. VIII-1608 (galiojanti suvestinė redakcija);
6.3. Lietuvos higienos normos HN 15:2021 ,,Maisto higiena“, patvirtintos Lietuvos Respublikos sveikatos apsaugos ministro 2005-09-01 įsakymu Nr. V-675 reikalavimais (aktuali redakcija);
6.4. Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 (aktuali redakcija).
6.5.	Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl vaikų maitinimo organizavimo tvarkos aprašo patvirtinimo“ (aktuali redakcija);
6.6. Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl pusryčių, pietų, pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“;
6.7. Lietuvos Respublikos sveikatos apsaugos ministro 1999 m. lapkričio 25 d. įsakymu Nr. 510 „Dėl rekomenduojamų paros maistinių medžiagų ir energijos normų patvirtinimo“ (Lietuvos Respublikos sveikatos apsaugos ministro 2016 m. birželio 23 d. įsakymo Nr. V- 836 redakcija);
6.8. Klaipėdos miesto savivaldybės administracijos direktoriaus 2025 m. gruodžio 31 d. įsakymas Nr. AD1-1017 „Dėl mokinių nemokamo maitinimo  kainų Klaipėdos miesto savivaldybės ir nevalstybinėse mokyklose nustatymo“;
6.9. Klaipėdos miesto savivaldybės tarybos 2026  m. birželio 1 d. sprendimu Nr. T1-236 „Dėl Klaipėdos „Medeinės“ mokyklos bendrabutyje gyvenančių mokinių vienos dienos maitinimo normos nustatymo“ (aktuali redakcija);
6.10. Jeigu Paslaugos teikėjas vaisius, daržoves, uogas ar bulves įsigyja iš fizinių asmenų, šie asmenys privalo atitikti Valstybinės maisto ir veterinarijos tarnybos direktoriaus nustatytus reikalavimus ir išduoti Lietuvos Respublikoje išaugintų šviežių vaisių, daržovių, uogų ir bulvių atitikties deklaraciją Lietuvos Respublikos teisės aktų nustatyta tvarka;
6.11. Valstybinės maisto ir veterinarijos tarnybos direktoriaus 2005-03-23 įsakymu Nr. B1-190 "Dėl šalutinių gyvūninių produktų ir jų gaminių tvarkymo ir apskaitos reikalavimų patvirtinimo".
6.12. Paslaugos teikėjas privalo laikytis ir kitų Lietuvos Respublikos teisės aktų, reglamentuojančių maisto saugą, maisto tvarkymą, vaikų maitinimą ir visuomenės sveikatos saugą, jeigu jų taikymas yra būtinas tinkamam sutarties vykdymui.
7. Už šios Techninės specifikacijos 6 p. nurodytų nuostatų laikymąsi atsakingas Paslaugos teikėjas.
8. Paslaugos teikėjas privalo teisės aktų nustatyta tvarka rūšiuoti maisto, pakuočių ir kitas atliekas bei užtikrinti jų perdavimą teisę tokią veiklą vykdantiems atliekų tvarkytojams. Paslaugos teikėjas privalo turėti galiojančią sutartį su atliekų tvarkytoju, jeigu tokios sutarties sudarymą numato teisės aktai.
9. Maisto tiekimo, pristatymo ir priėmimo reikalavimai:
9.1. Mokykloje vaikams turi būti tiekiamas šiltas maistas. Šiltas maistas – maistas, patiekiamas kaip karštas patiekalas, iki patiekimo vartoti laikomas ne žemesnėje kaip +63 °C temperatūroje, jeigu teisės aktuose konkrečiam patiekalui nenustatyta kitaip;
9.2. Pietūs organizuojami ne anksčiau kaip po 2,5 valandos ir ne vėliau kaip praėjus 4 valandoms nuo pamokų pradžios. Mokykloje maitinimas planuojamas pagal šį orientacinį grafiką: pusryčiai -8:30 val.; priešpiečiai – 10:30-10:50 val.; pietūs – 12:30-14:30 val.; vakarienė – 16:00-18:00 val.. Bendrabutyje gyvenantys mokiniai maitinami ne rečiau kaip kas 3,5–4 valandas. Pavakariai (naktipiečiai) organizuojami ne rečiau kaip po 3,5 val. nuo vakarienės, tikslų jų pateikimo laiką Mokykla suderina su Paslaugos teikėju, atsižvelgdama į bendrabutyje gyvenančių mokinių dienotvarkę;
9.3. Paslaugos teikėjas atsako už patiekalų saugą, kokybę, temperatūrą, tinkamą transportavimą, ženklinimą ir atitiktį suderintam valgiaraščiui iki jų perdavimo Mokyklos įgaliotam darbuotojui;
9.4. Maistas turi būti pristatomas švariose, sandariose, maistui skirtose, temperatūrinį režimą užtikrinančiose talpyklose. Transportavimo metu turi būti užtikrinta apsauga nuo užteršimo, kryžminės taršos ir temperatūros režimo pažeidimų;
9.5. Pristatymo metu Mokyklos įgaliotas darbuotojas turi teisę patikrinti pristatytų patiekalų temperatūrą, kokybę, kiekį, ženklinimą ir atitiktį suderintam valgiaraščiui. Patikrinimo rezultatai gali būti fiksuojami maisto priėmimo žurnale arba kitame šalių suderintame dokumente.
9.6. Nustačius, kad pristatytų patiekalų temperatūra, kokybė, išvaizda, tekstūra, kiekis, ženklinimas ar sudėtis neatitinka šios techninės specifikacijos, teisės aktų ar suderinto valgiaraščio reikalavimų, Mokykla turi teisę tokio maisto nepriimti ir pareikalauti jį pakeisti tinkamu;
9.7. Trūkstamas ar reikalavimų neatitinkančias porcijas Paslaugos teikėjas privalo pakeisti tinkamomis porcijomis ne vėliau kaip per 60 minučių nuo Mokyklos pranešimo gavimo, tačiau visais atvejais iki atitinkamo maitinimo pabaigos. Jeigu Paslaugos teikėjas per šiame punkte nustatytą terminą nepakeičia trūkstamų ar reikalavimų neatitinkančių porcijų, Mokykla turi teisę jų nepriimti, fiksuoti sutarties pažeidimą ir taikyti viešojo pirkimo sutartyje numatytas atsakomybės priemones;
9.8. Mokyklos įgaliotas darbuotojas turi teisę patikrinti pristatytų porcijų svorį, jeigu kyla abejonių dėl jų atitikties valgiaraštyje nurodytai išeigai.
10. Maisto paruošimas ir patiekalų įvairumas turi atitikti vaikų amžių ir sveikos mitybos rekomendacijas. Tam tikrais atvejais (pvz. produktų netoleravimo atvejai) turi būti organizuojamas pritaikytas maitinimas pagal iš anksto gydytojo pateiktas raštiškas rekomendacijas. 
11. Vaikų maitinimui mokyklose draudžiamos naudoti šios maisto produktų grupės: bulvių, kukurūzų ar kitokie traškučiai, kiti riebaluose virti, skrudinti ar spraginti gaminiai; saldainiai; šokoladas ir šokolado gaminiai; valgomieji ledai; pieno produktai ir konditerijos gaminiai su glajumi, glaistu, šokoladu ar kremu; pieno produktai su alyvpalmių aliejumi; kramtomoji guma; gazuoti gėrimai; energiniai gėrimai; maisto produktai, papildyti B grupės vitaminais; nealkoholinis alus, sidras ir vynas; gėrimai ir maisto produktai, pagaminti iš (arba kurių sudėtyje yra) kavamedžio pupelių kavos ar jų ekstrakto; cikorijos, gilių ar grūdų gėrimai (kavos pakaitalai); kisieliai; arbata, kurioje yra pluoštinių kanapių dalių (išskyrus sėklas); sultinių, padažų koncentratai; padažai su spirgučiais; šaltai, karštai, mažai rūkyti mėsos gaminiai ir mėsos gaminiai, kurių gamyboje buvo naudojamos rūkymo kvapiosios medžiagos (jie leidžiami bendrojo ugdymo įstaigose organizuojamų vasaros stovyklų metu ar sudarant maisto davinius); rūkyta žuvis; konservuoti mėsos ir žuvies gaminiai (jie leidžiami bendrojo ugdymo įstaigose organizuojamų vasaros stovyklų metu ar sudarant maisto davinius); strimelės, pagautos Baltijos jūroje; nepramoninės gamybos konservuoti gaminiai; mechaniškai atskirta mėsa, žuvis ir maisto produktai, į kurių sudėtį įeina mechaniškai atskirta mėsa ar žuvis; subproduktai ir jų gaminiai (išskyrus liežuvius ir kepenis); džiūvėsėliuose volioti ar džiūvėsėliais pabarstyti kepti mėsos, paukštienos ir žuvies gaminiai; maisto papildai; maisto produktai, pagaminti iš genetiškai modifikuotų organizmų (toliau – GMO), arba maisto produktai, į kurių sudėtį įeina GMO; maisto produktai, į kurių sudėtį įeina iš dalies hidrinti augaliniai riebalai; maisto produktai ir patiekalai, neatitinkantys nustatytų reikalavimų. Jei gydytojo raštiškuose nurodymuose formoje Nr. E027-1 „Mokinio sveikatos pažymėjimas“, patvirtintoje  Lietuvos  Respublikos  sveikatos  apsaugos  ministro 2004 m. gruodžio 24 d. įsakymu Nr. V-951 „Dėl Elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo (toliau – Forma Nr. E027-1) rekomenduojami vartoti šiame punkte išvardyti maisto produktai, draudimas netaikomas tik vaiko (-ų), kuriam (-iems) pateikti gydytojo raštiški nurodymai (Forma Nr. E027-1), maitinimui.
12. Vaikams maitinti rekomenduojami šie maisto produktai: daržovės, vaisiai, uogos ir jų patiekalai (viso grūdo gaminiai, kruopų produktai, duonos gaminiai), ankštinės daržovės pienas ir pieno produktai (rauginti pieno gaminiai, po rauginimo termiškai neapdoroti); liesa mėsa (neužšaldyta); kiaušiniai; žuvis ir jos produktai (neužšaldyti); aliejus; turi būti mažiau vartojama gyvūninės kilmės riebalų: riebi mėsa ir mėsos gaminiai turi būti keičiami liesa mėsa, paukštiena, žuvimi ar ankštinėmis daržovėmis; gyvūninės kilmės riebalai ir margarinas, kur įmanoma, keičiami aliejais); geriamasis vanduo ir natūralus mineralinis bei šaltinio vanduo. Paslaugų teikėjas, organizuodamas vaikų maitinimą, turi teikti pirmenybę šviežiems, kokybiškiems, kuo mažiau perdirbtiems maisto produktams, sezoninėms daržovėms ir vaisiams, viso grūdo gaminiams, liesai mėsai, šviežiai arba atšaldytai žuviai (kai tai objektyviai įmanoma), raugintiems pieno produktams bei tausojančiais būdais pagamintiems patiekalams.
13. Patiekalų gaminimo ir patiekimo reikalavimai:
13.1. Šiltas maistas turi būti pagamintas tą pačią kalendorinę dieną ir pristatytas Mokyklai laikantis šioje techninėje specifikacijoje bei teisės aktuose nustatytų maisto saugos, kokybės ir temperatūros reikalavimų;
13.2. Patiekiamas maistas turi būti kokybiškas, šviežias, įvairus, estetiškai pateiktas ir atitikti suderintą valgiaraštį;
13.3. Pirmenybė teikiama maistines savybes tausojantiems patiekalų būdams. Maisto pervirinimas, perkepimas, prideginimas draudžiamas. Patiekalai mokinių maitinimui turi būti patiekiami pagal suderintą valgiaraštį, kuris turi būti sudaromas atsižvelgiant į vaikų amžių: bendrojo ugdymo mokyklose 7–10 metų, 11 metų ir vyresnių;
13.4. Gaminant maistą neturi būti naudojami prieskonių mišiniai, kurių sudėtyje yra maisto priedų;
13.5. Kiekvieną dieną turi būti patiekta daržovių, vaisių. Rekomenduojama šviežių, sezoninių, jeigu tai leidžia metų laikas ir tiekimo galimybės;
13.6. Kiekvieną dieną turi būti patiektas patiekalas iš augalinės kilmės maisto produktų;
13.7. Daržovių (išskyrus bulves) ar vaisių garnyras turi sudaryti ne mažiau kaip 1/3 patiekalo svorio. Tiekiamas daržoves rekomenduojama supjaustyti patogiais vartoti gabalėliais;
13.8. Karštas pietų patiekalas turi būti iš daug baltymų turinčių produktų (mėsa, paukštiena, žuvis, kiaušiniai, ankštinės daržovės, pienas ir pieno produktai) ir angliavandenių turinčių produktų;
13.9. Pienas, kiti gėrimai vaikams tiekiami kambario temperatūros ne žemesnės kaip 15°C;
13.10. Maistas ir gėrimai turi būti patiekiami tvarkingai ir estetiškai;
13.11. Maistas turi būti pristatomas švariuose, tvarkinguose, maisto produktams skirtuose induose ar kitoje transportavimui tinkamoje maistui skirtoje taroje, induose, kurie yra nepažeisti, be matomų nusidėvėjimo požymių ir užtikrina maisto kokybės, temperatūros bei saugos reikalavimų išlaikymą transportavimo metu. Pristatytas maistas turi išlaikyti jam būdingą išvaizdą, konsistenciją ir tekstūrą. Patiekalai, kurie pagal savo pobūdį nėra skysti (pvz., troškintos daržovės, apkepai, guliašai, omletai ir pan.), turi būti nepraradę jiems būdingos formos, nepervirti, neištižę ir nepavirtę į vientisą masę;
13.12. Tas pats patiekalas neturi būti tiekiamas dažniau nei kartą per savaitę, išskyrus gėrimus, garnyrus ir šaltus užkandžius (reikalavimas netaikomas pritaikyto maitinimo valgiaraščiams).
14. Mokyklos valgykloje, kurioje maitinami vaikai, matomoje vietoje turi būti skelbiama:
14.1. einamosios savaitės valgiaraštis, nurodant patiekalus, jų svorius ir kainas;
14.2.  maisto pasirinkimo piramidės plakatas ar kita sveiką mitybą skatinanti informacija;
14.3. Valstybinės maisto ir veterinarijos tarnybos nemokamos telefono linijos numeris (skambinti maitinimo organizavimo klausimais);
14.4. Juridinis ar fizinis asmuo, teikiantis vaikų maitinimo paslaugą.
15. Už šios Techninės specifikacijos 13 punkte nurodytų patiekalų gaminimą ir patiekimą bei 14 punkte išvardintos informacijos skelbimą atsakingas Paslaugos teikėjas.
16. Mokyklai dalyvaujant šiose Europos Sąjungos finansuojamose programose: pieno produktų vartojimo vaikų ugdymo ir švietimo įstaigose programoje „Pienas vaikams“ bei vaisių vartojimo skatinimo mokyklose programoje, Paslaugos teikėjas įsipareigoja vykdyti šių produktų tvarkymą, įskaitant priėmimą, saugojimą, plovimą, patiekimą vartojimui.  
17. Jei Mokykloje maitinami suaugę asmenys, jiems Mokykloje neturi būti patiekiami šių Techninės specifikacijos reikalavimų neatitinkantys maisto produktai ar patiekalai vaikų maitinimo metu.
18. Mokykloje negali būti reklamuojami maisto produktai, išvardyti šios Techninės specifikacijos 11 punkte. 
19. Vienas iš karštųjų pietų turi būti pagamintas tausojančiu patiekalų gaminimo būdu (verdant vandenyje ar garuose arba troškinant) arba būti pagamintas tik iš augalinės kilmės maisto produktų. Valgiaraščiuose šie patiekalai pažymimi žodžiais ,,Tausojantis“ ir (ar) ,,Augalinis“:
19.1. jei pietų metu tiekiamas tik vienas karštasis pietų patiekalas, ne mažiau kaip pusė į 15 dienų pietų valgiaraštį įtrauktų karštųjų pietų patiekalų turi būti tausojantieji patiekalai;
19.2. jei organizuojami kiti vaikų maitinimai, turi būti sudaryti visų tiekiamų maitinimų valgiaraščiai. Tausojantis ir (ar) augalinis patiekalas gali būti patiekiamas ir kitų maitinimų metu.
20. Mokykloje organizuojamas:
20.1. nemokamas mokinių maitinimas: bendrabutyje gyvenantiems mokiniams (pusryčiai, priešpiečiai, pietūs, vakarienė ir pavakariai/naktipiečiai) Paslaugos teikėjui sumoka Mokykla;
20.2. nemokamas mokinių maitinimas socialiai remtiniems mokiniams pagal pateiktus Socialinės paramos centro sprendimus. Už suteiktas mokinių nemokamo maitinimo paslaugas, Paslaugos teikėjui sumoka Mokykla;
20.3. mokamas mokinių ir kitų Mokyklos bendruomenės narių maitinimas, kai teikėjui už maitinimo paslaugą atsiskaitoma pavedimu į Paslaugos teikėjo sąskaitą;
20.4. prireikus Paslaugos teikėjas privalo užtikrinti individualų maisto konsistencijos (tekstūros) pritaikymą, porcijų sudėties koregavimą, alergenų eliminavimą ir kitus gydytojo nurodymuose nurodytus individualius mitybos poreikius (Forma Nr.E027-1 „Mokinio sveikatos pažymėjimas“ ar forma Nr. 046/a „Medicininis pažymėjimas“);
20.5. jei karantino, ekstremaliosios situacijos, ekstremalaus įvykio laikotarpiu visi ar dalis  nemokamą maitinimą gaunančių mokinių pereina prie nuotolinio ugdymo, Paslaugos teikėjas paruošia šiems mokiniams sauso maisto davinio paketus. Teikėjas sauso maisto davinio paketus pristato į Mokyklą. Sauso maisto davinio paketo vertė apskaičiuojama dauginant maitinimo kainą vienam mokiniui per dieną (su PVM, įtraukiant maisto produktų ir maisto gamybos išlaidas) iš nuotolinio ugdymo dienų skaičiaus.

II. VAIKŲ MAITINIMO VALGIARAŠČIŲ SUDARYMO REIKALAVIMAI
21. Paslaugų teikėjas, ne vėliau kaip per 10 (dešimt) darbo dienų nuo paslaugų sutarties pasirašymo dienos privalo pateikti Mokyklai pasirašytinai tvirtinti valgiaraščius, skirtus socialiai remtinų, bendrabutyje gyvenančių, už maitinimą savarankiškai mokančių, mokinių maitinimui. Valgiaraščiai sudaromi ir pateikiami ne mažiau kaip 15 (penkiolikos) dienų laikotarpiui.
22. Vaikų maitinimo valgiaraščiai turi būti sudaromi atsižvelgiant į rekomenduojamas paros energetinės vertės ir maistinių medžiagų normas vaikams bei į vaikų buvimo įstaigoje trukmę. Rekomenduojama atsižvelgti į tai, kad mokyklinio amžiaus vaikų pusryčiai turėtų sudaryti 20–25 proc., priešpiečiai, pavakariai/naktipiečiai 10-15 proc., pietūs 30–40 proc., vakarienė  20-25 proc. pagal amžiaus grupes rekomenduojamo paros maisto raciono kaloringumo.
23. Valgiaraščiuose prie kiekvieno patiekalo turi būti nurodytas jo kiekis (g). Valgiaraščiuose nurodytų patiekalų receptūros ir gamybos technologinėse kortelėse turi būti nurodyti naudojami maisto produktai, jų sudėtis, bruto ir neto kiekiai (g), gamybos būdas (virimas vandenyje ar garuose, kepimas ir pan.) ir technologinis procesas.
24. Valgiaraščiai gali būti sudaromi pagal Lietuvos Respublikos sveikatos apsaugos ministerijos skelbiamus rekomenduojamus perspektyvinius valgiaraščius arba Paslaugos teikėjo savarankiškai parengtus valgiaraščius, atitinkančius Lietuvos Respublikos sveikatos apsaugos ministro įsakymu Nr. V-964 patvirtinto Vaikų maitinimo organizavimo tvarkos aprašo reikalavimus (aktuali redakcija).
25 Valgiaraščių turinio ir sudarymo reikalavimai:
25.1. valgiaraščiuose turi būti nurodytas ugdymo įstaigos pavadinimas, vaikų maitinimo laikas, vaikų amžiaus grupė, valgiaraščio laikotarpis, savaitės ir savaitės dienos;
25.2. kiekvienas valgiaraščio lapas turi būti sunumeruotas, aiškus (nurodyta tiksli patiekalų ar maisto produktų išeiga, pateikta visa reikalinga informacija be braukymų ar taisymų) ir patvirtintas mokyklos vadovo bei valgiaraštį sudariusio asmens kvalifikuotais elektroniniais parašais;
25.3. valgiaraščius sudarantis asmuo turi turėti aukštojo mokslo kvalifikaciją, įgytą baigus mitybos studijų krypties arba maisto technologijų studijų krypties studijas, arba jai lygiavertę aukštojo mokslo kvalifikaciją. Valgiaraščius taip pat gali sudaryti asmenys, atitinkantys Lietuvos medicinos normos MN 32:2021 „Dietistas“, patvirtintos Lietuvos Respublikos sveikatos apsaugos ministro 2015 m. liepos 2 d. įsakymu Nr. V-825 „Dėl Lietuvos medicinos normos MN 32:2021 „Dietistas“ patvirtinimo“ (toliau – MN 32:2021 „Dietistas“), 6.5. papunktyje nustatytus reikalavimus;
25.4. pritaikyto maitinimo valgiaraščius sudarantis asmuo turi turėti aukštojo mokslo kvalifikaciją, įgytą baigus mitybos studijų krypties studijas, arba jai lygiavertę aukštojo mokslo kvalifikaciją. Šiuos valgiaraščius taip pat gali sudaryti asmenys, atitinkantys MN 32:2021 „Dietistas“ 5 punkte nustatytus reikalavimus.
26. Valgiaraščiai ir jų technologinės kortelės gali būti keičiami, pildomi ar tikslinami tik iš anksto raštu suderinus su Mokykla, laikantis Lietuvos Respublikos teisės aktų, reglamentuojančių vaikų maitinimo organizavimą.
27. Jeigu per nustatytą terminą, gavus rašytinį pranešimą, vaikų maitinimo organizavimo trūkumai nepašalinami, Mokyklos vadovas, gavęs informaciją apie nepašalintus trūkumus, nedelsdamas apie tai informuoja Valstybinę maisto ir veterinarijos tarnybą.
28. Nustačius valgiaraščių ar technologinių kortelių neatitikimus teisės aktų reikalavimams arba kontrolę vykdančių institucijų nurodytus trūkumus, Paslaugos teikėjas privalo juos pašalinti nedelsdamas arba kontrolę vykdančių institucijų nustatytais terminais.
29. Vykdydamas sutartį Paslaugos teikėjas privalo laikytis ir kitų Lietuvos Respublikoje galiojančių teisės aktų, reglamentuojančių maisto saugą, maisto tvarkymą, vaikų maitinimą, visuomenės sveikatos saugą ir higienos reikalavimus, jeigu jų taikymas yra būtinas tinkamam sutarties vykdymui.

III. PERKAMŲ PASLAUGŲ APRAŠYMAS IR ATSISKAITYMO UŽ MAITINIMO PASLAUGAS TVARKA
30. Maitinimo paslaugos Mokykloje teikiamos kiekvieną ugdymo dieną, atsižvelgiant į Mokyklos darbo ir ugdymo organizavimo tvarką, išskyrus poilsio, švenčių dienas ir mokinių atostogų laikotarpius, jeigu atskirais atvejais nenustatyta kitaip.
31. Maitinimo paslaugos teikiamos Mokyklos valgyklai skirtose patalpose visą sutarties galiojimo laikotarpį.
[bookmark: _Hlk140830720]32. Paruoštą maistą Paslaugų teikėjas turi pristatyti pagal nurodytą adresą savo transportu ir savo pajėgumais. Maistas pristatomas kartu su lydimuoju dokumentu (krovinio važtaraščiu ir pan.). Paruoštas maistas turi būti pateikiamas tam skirtuose daugkartinio naudojimo induose, karštas, geros kokybės, tinkamai paruoštas, atitinkantis nurodytas normas, produktų kiekius ir maistingumo bei energetinę vertę. Kiekviena pristatyta porcija turi atitikti suderintą valgiaraštį, nustatytą išeigą, energinę vertę ir, kai taikoma, individualius mokinio mitybos poreikius. Maistas į Mokyklą pristatomas ne vėliau kaip prieš 30 minučių iki nustatyto maitinimo pradžios. Paslaugos teikėjas privalo užtikrinti visų užsakytų porcijų pristatymą pagal suderintą užsakymą.
33. Paslaugos teikėjas privalo užtikrinti vienodos kokybės, saugos, asortimento ir maisto paruošimo reikalavimus visiems mokiniams, neatsižvelgdamas į maitinimo finansavimo šaltinį (nemokamas ar mokamas maitinimas), išskyrus atvejus, kai dėl individualių mitybos poreikių teisės aktų nustatyta tvarka taikomas pritaikytas maitinimas.
34. Suderinti valgiaraščiai skelbiami Mokyklos valgykloje gerai matomoje vietoje.
35. Mokiniai maitinami pagal Mokyklos vidaus tvarkos taisykles. Maitinimo laiką ir vietą, nemokamai maitinamų mokinių skaičių ir mokamai maitinamų mokinių bei kitų Mokyklos bendruomenės narių skaičių Paslaugos teikėjas suderina su Mokyklos vadovu arba su Mokyklos direktoriaus įgaliotu atsakingu darbuotoju.

36. Preliminarus nemokamo (socialiai remtinų vaikų) maitinimo porcijų kiekis* per dieną:

	Maitinimas
	Maitinimo dienų skaičius (per 1 mokslo metus)
	Porcijų skč. 7-10 m. mokiniams
	Porcijų skč. 11 m. ir vyresniems mokiniams

	Pusryčiai
	144
	2
	2

	Priešpiečiai
	180
	-
	-

	Pietūs
	180
	30
	25

	Vakarienė
	144
	-
	-

	Viso: 
	
	32
	27


*Nurodyti kiekiai yra preliminarūs ir nėra laikomi minimaliu ar maksimaliu užsakomu kiekiu ir gali keistis sutarties vykdymo laikotarpiu, atsižvelgiant į faktinį poreikį.

37. Preliminarus porcijų kiekis bendrabutyje gyvenančių:
     
	Maitinimas
	Maitinimo dienų skaičius (per 1 mokslo metus)
	Porcijų skč. 7-10 m. mokiniams
	Porcijų skč. 11 m. ir vyresniems mokiniams

	Pusryčiai
	144
	4
	14

	Priešpiečiai
	180
	4
	14

	Pietūs
	180
	4
	14

	Vakarienė
	144
	4
	14

	Pavakariai-naktipiečiai
	144
	4
	14

	Viso: 
	
	20
	70


*Nurodyti kiekiai yra preliminarūs ir nėra laikomi minimaliu ar maksimaliu užsakomu kiekiu ir gali keistis sutarties vykdymo laikotarpiu, atsižvelgiant į faktinį poreikį.

38. Preliminarus už maitinimą savarankiškai mokančių mokinių maitinimo porcijų kiekis per dieną:

	Maitinimas
	Maitinimo dienų skaičius (per 1 mokslo metus)
	Porcijų skč. 7-10 m. mokiniams
	Porcijų skč. 11 m. ir vyresniems mokiniams

	Pusryčiai
	144
	7
	11

	Priešpiečiai
	180
	15
	30

	Pietūs
	180
	9
	59

	Vakarienė
	144
	2
	2

	Viso: 
	
	33
	102


*Nurodyti kiekiai yra preliminarūs ir nėra laikomi minimaliu ar maksimaliu užsakomu kiekiu ir gali keistis sutarties vykdymo laikotarpiu, atsižvelgiant į faktinį poreikį.

39. Mokiniams gaunantiems socialinę paramą 7 – 10 metų vaikams pusryčių kaina  ne didesnė nei 1.90 Eur su PVM. Gamybos kaštams padengti pridedama iki 25 procentų prie sumos.
40. Mokiniams gaunantiems socialinę paramą 7 – 10 metų vaikams pietų kaina ne didesnė nei 3.17 Eur su PVM, 11 metų ir vyresniems ne didesnė nei 3.59 Eur su PVM. Gamybos kaštams padengti pridedama iki 25 procentų prie sumos.
41. Mokiniai, kuriems išlaidas už maitinimo paslaugas sumoka tėvai, maitinami  už nemokamam maitinimui nustatytą ne didesnę nei 39-40 punktuose nurodytą kainą. Gamybos kaštams padengti pridedama iki 25 procentų prie sumos.
42. Bendrabutyje gyvenančių mokinių vienos dienos maitinimo kaina nustatoma vadovaujantis Klaipėdos miesto savivaldybės tarybos 2026 m. birželio 1 d. sprendimu Nr. T1-236 „Dėl Klaipėdos „Medeinės“ mokyklos bendrabutyje gyvenančių mokinių vienos dienos maitinimo normos nustatymo“ ir negali viršyti jame nustatytos vienos dienos maitinimo normos - 10,50 Eur su PVM. Vienos dienos maitinimo normą, kurios negalima viršyti, sudaro: pusryčiai – 2,30 Eur su PVM, priešpiečiai – 1,20 Eur su PVM, pietūs – 4,30 Eur su PVM, vakarienė – 2,70 Eur su PVM.
43. Mokinių skaičius, jų pasiskirstymas pagal amžiaus grupes ir maitinimo poreikis yra preliminarūs ir sutarties vykdymo laikotarpiu gali keistis. Pasikeitus faktiniam maitinimo poreikiui, Perkančioji organizacija nedelsdama informuoja Paslaugos teikėją ir, esant poreikiui, patikslina planuojamus maitinimo kiekius.
44. Pasibaigus mėnesiui Paslaugos teikėjas suderina pateiktų nemokamo maitinimo porcijų skaičių su Mokyklos direktoriumi arba  kitu Mokyklos direktoriaus įgaliotu atsakingu darbuotoju ir iki kito mėnesio 5 d. užsakovui pateikia sąskaitas – faktūras už suteiktas nemokamo maitinimo paslaugas atskirai pagal išlaidų finansavimo šaltinius. Mokykla turi teisę pareikalauti pateikti detalią per ataskaitinį laikotarpį suteiktų maitinimo paslaugų išklotinę, kurioje būtų nurodytas faktinis suteiktų porcijų skaičius pagal maitinimo rūšis ir finansavimo šaltinius. Išklotinėje, esant Mokyklos poreikiui, taip pat turi būti nurodytas maitinamų asmenų skaičius pagal atskiras maitinimo gavėjų grupes.
45. Jei karantino, ekstremaliosios situacijos, ekstremalaus įvykio ar įvykio laikotarpiu ir kai vaikui skirtas mokymas namuose visi ar dalis nemokamą maitinimą gaunančių mokinių pereina prie nuotolinio ugdymo, Paslaugos teikėjas vadovaudamasis Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl vaikų maitinimo organizavimo tvarkos aprašo patvirtinimo“ (aktuali redakcija) reikalavimais, paruošia nemokamą maitinimą gaunantiems mokiniams maisto davinius ir pristato juos į Mokyklą. Sauso maisto davinio paketo vertė apskaičiuojama dauginant maitinimo kainą vienam mokiniui per dieną (su PVM, įtraukiant maisto produktų ir maisto gamybos išlaidas) iš nuotolinio ugdymo dienų skaičiaus. Mokykla ne vėliau kaip prieš vieną darbo dieną informuoja Paslaugos teikėją apie reikalingų maisto davinių skaičių, išskyrus atvejus, kai dėl objektyvių priežasčių toks terminas negali būti užtikrintas.
46. Paslaugos teikėjas privalo užtikrinti:
46.1. individualų alergenų eliminavimą;
46.2. maisto tekstūros pritaikymą (trintas, smulkintas, minkštintas maistas), kai tai nurodyta gydytojo rekomendacijose arba nustatyta mokinio individualiuose poreikiuose;
46.3. individualų maisto davinių komplektavimą;
46.4. skirtingą bendrabutyje gyvenančių mokinių maitinimą pagal šioje techninėje specifikacijoje nustatytą maitinimų skaičių;
46.5. galimybę operatyviai koreguoti tą pačią dieną tiekiamų porcijų skaičių, jeigu Mokykla apie pakeitimą informuoja iki šalių suderinto laiko;
46.6. kasdienį faktinio tiekiamų porcijų skaičiaus suderinimą su Mokyklos atsakingu darbuotoju.

IV. TEIKIAMŲ PASLAUGŲ KONTROLĖS VYKDYMAS
47. Maitinimo paslaugų teikimo kontrolę (maisto produktų kokybės, gamybos proceso, pagamintos produkcijos ir pan.) vykdo mokyklos, kurioje teikiamos mokinių maitinimo paslaugos, administracija, Klaipėdos miesto savivaldybės administracijos įgalioti asmenys, Valstybinė maisto ir veterinarijos tarnyba (VMVT). 
48. Kontrolę vykdančių institucijų ar Mokyklos prašymu, Paslaugos teikėjas privalo pateikti gaminamų patiekalų technologines ir kalkuliacines korteles, kitus duomenis ir dokumentus, reikalingus lėšų panaudojimo kontrolei bei analizei atlikti. Dokumentai turi būti pateikiami ne vėliau kaip per 1 darbo dieną nuo pareikalavimo, jeigu teisės aktai nenustato trumpesnio termino.
49. Gavus nusiskundimų, Mokykla gali inicijuoti maitinimo paslaugos teikimo kokybės (maisto produktų laboratorinius tyrimus, maisto ruošimo, maisto saugos ir maisto tvarkymo, patalpų higienos atlikimo nustatytiems reikalavimams) patikrinimą.  Nustačius pažeidimus, išlaidas už maisto kokybės patikrinimą apmoka Paslaugos teikėjas. Kitais atvejais išlaidos už maisto kokybės patikrinimą apmokamos Lietuvos Respublikos  valstybinės maisto ir veterinarijos tarnybos nustatyta tvarka.
50. Paslaugų teikėjas privalo dalyvauti organizuojamuose susitikimuose su mokyklų vadovais ar kitomis paslaugos teikimo kontrolę vykdančiomis institucijomis, kartu aptarti tikrinimo aktus ar pažymas, numatyti priemones galimiems trūkumams pašalinti. Nustačius trūkumus, Paslaugos teikėjas per 5 darbo dienas nuo tikrinimo akto arba pažymos gavimo privalo pateikti Mokyklai rašytinį trūkumų šalinimo planą bei numatomus jų pašalinimo terminus.
51. Paslaugos teikėjas, Mokyklos kvietimu, privalo dalyvauti visuotiniuose tėvų susirinkimuose ar kituose susitikimuose, kuriuose svarstomi mokinių maitinimo organizavimo klausimai.
52. Paslaugos teikėjas privalo turėti teisės aktuose nustatytus dokumentus, susijusius su maisto gamyba ir tiekimu (technologines korteles, kalkuliacines korteles, receptūras, žaliavų apskaitos ir kitus dokumentus), ir Perkančiosios organizacijos ar kontrolę vykdančių institucijų pareikalavimu pateikti juos susipažinti bei patikrinimui.
53. Paslaugos teikėjas privalo bendradarbiauti su Mokyklos administracija, visuomenės sveikatos specialistu ir kitais atsakingais darbuotojais, operatyviai nagrinėti gautus pastebėjimus dėl maitinimo organizavimo ir imtis priemonių nustatytiems trūkumams pašalinti.

V. APLINKOS APSAUGOS KRITERIJAI (AAK)

54. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Tvarkos aprašas),  patvirtinto LR Aplinkos ministro 2011 m. birželio 28 d. įsakymu Nr. D1-508 (aktualia redakcija) 4.1. punktu – perkamų paslaugų apimtyje yra Produktų, kurių viešiesiems pirkimams taikytini minimalūs aplinkos apsaugos kriterijai pagal Tvarkos aprašo 2 priede VIII skyriaus 8 p.: 
„Maisto produktai ir maitinimo paslaugos:
8.1. ne mažiau kaip 30 proc. perkamų maisto produktų (išskyrus skirtus gyvūnams) kiekio (kilogramais, litrais, vienetais) turi atitikti bent vieną iš šių minimalių aplinkos apsaugos kriterijų:
[bookmark: part_9c43241afdcf4873a99de33e00f02a6e]8.1.1. produktai turi turėti ekologinės gamybos (ekologiškam ir perėjimo prie ekologinės gamybos laikotarpio) produktui išduotą sertifikatą pagal 2018 m. gegužės 30 d. Europos Parlamento ir Tarybos reglamento (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 su visais pakeitimais ir papildymais, reikalavimus;
[bookmark: part_a3af8dbeda9b4f16822a75b3b469ee02]8.1.2. produktai turi atitikti 2024 m. balandžio 11 d. Europos Parlamento ir Tarybos reglamento (ES) 2024/1143 dėl vyno, spiritinių gėrimų ir žemės ūkio produktų geografinių nuorodų, taip pat dėl garantuotų tradicinių gaminių ir žemės ūkio produktų neprivalomų kokybės terminų, kuriuo iš dalies keičiami reglamentai (ES) Nr. 1308/2013, (ES) 2019/787 ir (ES) 2019/1753 ir panaikinamas Reglamentas (ES) Nr. 1151/2012, ir (ar) Lietuvos Respublikos žemės ūkio ministro 2015 m. sausio 7 d. įsakymo Nr. 3D-10 „Dėl Vyno, spiritinių gėrimų ir žemės ūkio produktų su geografine nuoroda ar garantuoto tradicinio gaminio nuoroda pavadinimų įregistravimo ir tokių pavadinimų naudojimo kontrolės taisyklių patvirtinimo“ reikalavimus ir jiems suteikta saugoma geografinė nuoroda ir (ar) saugoma kilmės vietos nuoroda, ir (ar) garantuoto tradicinio gaminio nuoroda (toliau – saugomos nuorodos); 
[bookmark: part_032947b7eed748d1b452ba0dce5045e2]8.1.3. produktai turi būti sertifikuoti ženklu „Kokybė“, kaip numatyta Lietuvos Respublikos žemės ūkio ministro 2022 m. gegužės 20 d. įsakymu Nr. 3D-351 „Dėl Nacionalinės maisto kokybės sistemos taisyklių patvirtinimo ir kai kurių žemės ūkio ministro įsakymų pripažinimo netekusiais galios“ (toliau – NKP), ar atitikti Europos Parlamento ir Tarybos reglamento (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005, 16 straipsnio 1 punkto b dalyje nurodytų lygiaverčių kitų valstybių narių pripažintų maisto produktų kokybės sistemų (toliau – lygiavertės kitų valstybių narių pripažintos maisto produktų kokybės sistemos) reikalavimus;
[bookmark: part_5a3afa92513a4cfdbc6b69870d6fdcbf]8.1.4. žuvys, moliuskai ir vėžiagyviai turi atitikti bent vieną iš 8.1.1–8.1.3 papunkčiuose išvardytų minimalių aplinkos apsaugos kriterijų arba būti sertifikuoti pagal tausios žvejybos ar darnios akvakultūros schemas ir paženklinti ekologiniais ženklais, pvz., „Aquaculture Stewardship Council“, „The Marine Stewardship Council“, „Best Aquaculture Practices“ arba kitu lygiaverčiu ekologiniu ženklu.
[bookmark: part_64741db215fd41ea83bffd2013a427c8]8.2. teikiant maitinimo paslaugas naudojami maisto produktai turi atitikti minimalius aplinkos apsaugos kriterijus, nustatytus maisto produktams pagal 8.1 papunktį.
Galimi pateikti dokumentai: ekologinės gamybos sertifikatai, skelbiami TRACES sistemoje, NKP gamintojų sertifikatai, skelbiami sertifikavimo įstaigų interneto svetainėse, dokumentai, įrodantys, kad produktai yra su saugomomis nuorodomis ir registruoti Europos Komisijos tvarkomame Sąjungos geografinių nuorodų registre arba Sąjungos garantuotų tradicinių gaminių registre, tausios žvejybos ar darnios akvakultūros sertifikatai arba kiti lygiaverčiai įrodymai.
Atitiktį aukščiau nurodytiems (8.1.1–8.1.4 papunkčiams) Paslaugų pirkėjas reikalaus AAK pagrindžiančių dokumentų, pirma - iš tiekėjo pasirašius Sutartį per 10 darbo dienų, antra - kas 6 mėnesius su paslaugų perdavimo-priėmimo aktu. 

Sutartyje nustatomos sankcijos už šių įsipareigojimų nesilaikymą.

VI. SOCIALINIAI KRITERIJAI

55. Teikiant maitinimo paslaugas naudojami produktai – arbata, kakava, cukrus ir bananai – turi būti tiekiami laikantis sąžiningos prekybos principų, taikant „Fairtrade“, „Rainforest Alliance“ arba lygiaverčio* standarto reikalavimus. Šis reikalavimas taikomas ne mažiau kaip 30 procentų visų per sutarties vykdymo laikotarpį maitinimo paslaugoms naudojamų ir tiekiamų aukščiau nurodytų produktų kiekio, skaičiuojant kilogramais, vienetais.
*Lygiaverčiu standartu laikomas standartas, užtikrinantis: sąžiningą atlygį gamintojams; vaikų ir priverstinio darbo draudimą; minimalių darbo sąlygų reikalavimų laikymąsi; socialiai ir aplinkosauginiu požiūriu atsakingą gamybą ir tiekimą.
Atitiktį gali pagrįsti vienas ar keli iš šių dokumentų:
-„Fairtrade“, „Rainforest Alliance“ arba lygiaverčio standarto sertifikatai;
-produkto specifikacijos ar techniniai duomenys;
-gamintojo, importuotojo ar tiekėjo deklaracijos;
-sąskaitos faktūros, tiekimo dokumentai ar produktų ženklinimo informacija;
-produktų tiekimo grandinės (atsekamumo) aprašymas nuo gamintojo iki galutinio tiekėjo;
-kiti lygiaverčiai įrodymai, patvirtinantys atitiktį šiame punkte nustatytiems socialiniams reikalavimams.
Produktų tiekimo grandinės aprašyme turi būti nurodyta:
-produkto pavadinimas;
-gamintojas ir kilmės šalis;
-importuotojas ir (ar) didmenininkas;
-galutinis tiekėjas;
-taikomas standartas arba sertifikatas;
-sertifikato numeris arba kitas atsekamumo identifikatorius.
Paslaugų pirkėjas turi teisę prašyti papildomų paaiškinimų ar dokumentų, jeigu pateiktų duomenų nepakanka atitikčiai nustatyti.
Atitiktį aukščiau nurodytiems reikalavimams Paslaugų pirkėjas reikalaus socialinį kriterijų  pagrindžiančių dokumentų, pirma - iš tiekėjo pasirašius Sutartį per 10 darbo dienų, antra - kas 6 mėnesius su paslaugų perdavimo-priėmimo aktu.
Sutartyje nustatomos sankcijos už aukščiau įvardintų įsipareigojimų nesilaikymą.

__________________________


